| **Άρθρο** | **Περιεχόμενο της Διακριτικής Ευχέρειας** | **Πρόθεση χειρισμού**  **ΣΥΝΗΜΜΕΝΟ Ι** |
| --- | --- | --- |
| Προοιμιακή σκέψη 18 | Η προοιμιακή σκέψη 18, παρέχει διακριτική ευχέρεια στα Κράτη Μέλη ρύθμισης της μεταβίβασης εξυπηρετούμενων συμβάσεων πίστωσης, μεταξύ άλλων επιβάλλοντας απαιτήσεις ισοδύναμες με τις απαιτήσεις της παρούσας Oδηγίας. | Πρόθεση του ΥΠΟΙΚ είναι να εξασκηθεί ώστε να μην απαιτείται ο διαχωρισμός των χαρτοφυλακίων σε εξυπηρετούμενες και μη χορηγήσεις καθώς επίσης για σκοπούς ομοιόμορφου ελέγχου/εποπτείας και προστασίας του καταναλωτή. |
| Άρθρο 2(6) (προοιμιακή σκέψη 23) | Το Άρθρο 2(6) της Οδηγίας παρέχει διακριτική ευχέρεια στα Κράτη Μέλη, εξαίρεσης από την εφαρμογή της αναφορικά με την διαχείριση δικαιωμάτων πιστωτή σε σχέση με συμβάσεις πίστωσης, όπου η εν λόγω διαχείριση ασκείται από συμβολαιογράφους, δικαστικούς επιμελητές ή δικηγόρους. | Πρόθεση του ΥΠΟΙΚ είναι να εξασκηθεί καθώς φαίνεται να είναι σύνηθες φαινόμενο οι διαχειριστές να χρησιμοποιούν τις υπηρεσίες, κυρίως δικηγόρων, λόγω της τεχνογνωσίας τους. Οι εν λόγω υπηρεσίες παρέχονται συνήθως στο πλαίσιο εξωτερικής ανάθεσης και αφορούν μικρό μέρος των χαρτοφυλακίων που διαχειρίζονται οι διαχειριστές και επιμέρους υπηρεσίες διαχείρισης. |
| Άρθρο 6(1) (προοιμιακή σκέψη 29) | Το Άρθρο 6(1) της Οδηγίας παρέχει διακριτική ευχέρεια στα Κράτη Μέλη ώστε να αποφασίσουν κατά πόσο οι διαχειριστές πιστώσεων θα επιτρέπεται να λαμβάνουν και κατέχουν ή όχι κεφάλαια από τους δανειολήπτες (με σκοπό την μεταβίβαση τους στην συνέχεια στους αγοραστές πιστώσεων). | Πρόθεση του ΥΠΟΙΚ είναι να μην εξασκηθεί για σκοπούς ελαχιστοποίησης του κινδύνου, παρά τις ασφαλιστικές δικλείδες που παρέχει η Οδηγία. |
| Άρθρο 17(1)(β)(i) (προοιμιακή σκέψη 42) | Το Άρθρο 17(1)(β) παρέχει διακριτική ευχέρεια στα κράτη μέλη υποδοχής για να επεκτείνουν την απαίτηση που προβλέπεται στο πρώτο εδάφιο και σε συμβάσεις πίστωσης άλλες από καταναλωτικές. Η απαίτηση στο πρώτο εδάφιο αναφέρεται στην υποχρέωση αγοραστή πίστωσης που έχει την κατοικία του στην Ένωση να ορίζει διαχειριστή πιστώσεων ή άλλη οντότητα ως καθορίζεται στο εν λόγω εδάφιο για την άσκηση δραστηριοτήτων διαχείρισης πιστώσεων σε σχέση με καταναλωτικές συμβάσεις πίστωσης. | Έχει τεθεί σχετική ερώτηση στην Ευρωπαϊκή Επιτροπή ως προς την ερμηνεία και θα επανέλθουμε με τη λήψη απάντησης σχετικά με την πρόθεση χειρισμού. |
| Άρθρο 17(4) | Το Άρθρο 17(4) της Οδηγίας παρέχει διακριτική ευχέρεια όπως τα Κράτη Μέλη επιτρέπουν όπως οι αγοραστές πιστώσεων προβαίνουν σε πρόσληψη φυσικών προσώπων για σκοπούς της διαχείρισης των συμβάσεων πίστωσης. | Πρόθεση του ΥΠΟΙΚ είναι να μην εξασκηθεί, ώστε η διαχείριση των συμβάσεων πίστωσης να γίνεται μόνο από αδειοδοτημένες για τον σκοπό αυτό νομικές οντότητες για σκοπούς προστασίας του καταναλωτή. |
| Άρθρο 17(5) (2ο εδάφιο) | Το Άρθρο 17(5) παρέχει διακριτική ευχέρεια στα κράτη μέλη για να απαιτούν από το διαχειριστή πιστώσεων/άλλη οντότητα που έχει οριστεί, να συμμορφώνεται, για λογαριασμό του αγοραστή πιστώσεων, με τις υποχρεώσεις οι οποίες επιβάλλονται στον αγοραστή πιστώσεων σύμφωνα με την εθνική νομοθεσία μεταξύ άλλων σε σχέση με την παρ. 3 του άρθρου 17. | Πρόθεση του ΥΠΟΙΚ είναι να εξασκηθεί (θεωρούμε ότι αναφέρεται μεταξύ άλλων και στην επικαιροποίηση των πιστωτικών μητρώων). |
| Άρθρο 20(2) | Το Άρθρο 20(2) παρέχει τη διακριτική ευχέρεια στις αρμόδιες αρχές να απαιτούν από τους αγοραστές πιστώσεων (ή τους αντιπροσώπους τους) όπως παρέχουν στις αρμόδιες αρχές του κράτους μέλους καταγωγής συγκεκριμένες πληροφορίες (άρθρο 20(1)) σε τριμηνιαία βάση. | Πρόθεση του ΥΠΟΙΚ είναι να εξασκηθεί. Η ΚΤΚ στην παρούσα φάση ήδη λαμβάνει την εν λόγω πληροφόρηση. |
| Άρθρο 27(2) (τροποποίηση της Οδηγίας 2008/48/ΕΚ[[1]](#footnote-1) διά της παρεμβολής του Άρθρου 16α(2)) | Βάσει του Άρθρου 27(2), διά της παρεμβολής του Άρθρου 16α(2), παρέχεται αριθμός μέτρων ανοχής και δίδεται η διακριτική ευχέρεια στα κράτη μέλη για την ένταξη όλων ή όχι στο εθνικό δίκαιο. | Πρόθεση του ΥΠΟΙΚ είναι να ενταχθούν όλα τα μέτρα ανοχής στο εθνικό δίκαιο |
| Άρθρο 27(2) (τροποποίηση της Οδηγίας 2008/48/ΕΚ διά της παρεμβολής του Άρθρου 16α(3)) | Βάσει του Άρθρου 27(2), διά της παρεμβολής του Άρθρου 16α(3), δίδεται η διακριτική ευχέρεια στα κράτη μέλη να μπορούν να απαιτούν, όταν επιτρέπεται στον πιστωτή να καθορίζει και να επιβάλει επιβαρύνσεις στον καταναλωτή λόγω αθέτησης υποχρέωσης, οι επιβαρύνσεις αυτές να μην είναι μεγαλύτερες από ό,τι είναι αναγκαίο για την αποζημίωση του πιστωτή για τη ζημία που υπέστη λόγω της αθέτησης υποχρέωσης. | Πρόθεση του ΥΠΟΙΚ είναι όπως η εν λόγω ευχέρεια εξασκηθεί και όπως θεσπιστεί ανώτατο όριο για αυτές τις επιβαρύνσεις (βλέπε ευχέρεια πιο κάτω) αντίστοιχο με το καθοριζόμενο όριο στον περί Ελευθεροποίησης του Επιτοκίου και Συναφών Θεμάτων Νόμο. |
| Άρθρο 27(2) (τροποποίηση της Οδηγίας 2008/48/ΕΚ διά της παρεμβολής του Άρθρου 16α(4)) | Βάσει του Άρθρου 27(2), διά της παρεμβολής του Άρθρου 16α(4), δίδεται η διακριτική ευχέρεια στα κράτη μέλη να μπορούν να μπορούν να επιτρέπουν στους πιστωτές να επιβάλλουν πρόσθετες επιβαρύνσεις στον καταναλωτή σε περίπτωση αθέτησης υποχρέωσης. Σε αυτήν την περίπτωση, τα κράτη μέλη θεσπίζουν ανώτατο όριο για αυτές τις επιβαρύνσεις.». | Πρόθεση του ΥΠΟΙΚ είναι όπως η εν λόγω ευχέρεια εξασκηθεί και όπως θεσπιστεί ανώτατο όριο για αυτές τις επιβαρύνσεις (βλέπει ευχέρεια πιο κάτω) αντίστοιχο με το καθοριζόμενο στον όριο περί Ελευθεροποίησης του Επιτοκίου και Συναφών Θεμάτων Νόμο. |
| Άρθρο 28(2) (τροποποίηση του Άρθρου 28 της Οδηγίας 2014/17/ΕΕ[[2]](#footnote-2) διά της αντικατάστασής του) | Βάσει του Άρθρου 28(1α) παρέχεται αριθμός μέτρων ανοχής και δίδεται η διακριτική ευχέρεια στα κράτη μέλη για την ένταξη όλων ή όχι στο εθνικό δίκαιο. | Πρόθεση του ΥΠΟΙΚ είναι να ενταχθούν όλα τα μέτρα ανοχής στο εθνικό δίκαιο. |
| Άρθρο 32 (2) τρίτο εδάφιο | Τα κράτη μέλη που εφαρμόζουν καθεστώτα τα οποία είναι ισοδύναμα με, ή αυστηρότερα από, αυτά που θεσπίζονται στην οδηγία για τις δραστηριότητες διαχείρισης πιστώσεων μπορούν να επιτρέψουν στις οντότητες που ασκούν ήδη δραστηριότητες διαχείρισης πιστώσεων βάσει αυτών των καθεστώτων στις 30 Δεκεμβρίου 2023 να αναγνωρίζονται αυτομάτως ως αδειοδοτημένοι διαχειριστές πιστώσεων από τις εθνικές διατάξεις μεταφοράς της παρούσας οδηγίας στο εθνικό δίκαιο. | Πρόθεση του ΥΠΟΙΚ είναι να εξασκηθεί (αφορά τους διαχειριστές και εταιρείες εξαγοράς πιστώσεων που ασκούν δραστηριότητες διαχείρισης που θα έχουν ήδη λάβει άδεια από την ΚΤΚ και θα λειτουργούν στις 30/12/23). |

1. Οδηγία 2008/48/ΕΚ του Ευρωπαϊκού Κοινοβουλίου και του Συμβουλίου, της 23ης Απριλίου 2008, για τις συμβάσεις καταναλωτικής πίστης και την κατάργηση της οδηγίας 87/102/ΕΟΚ του Συμβουλίου (Consumer Credit Directive). [↑](#footnote-ref-1)
2. Οδηγία 2014/17/ΕΕ του Ευρωπαϊκού Κοινοβουλίου και του Συμβουλίου, της 4ης Φεβρουαρίου 2014, σχετικά με τις συμβάσεις πίστωσης για καταναλωτές για ακίνητα που προορίζονται για κατοικία και την τροποποίηση των οδηγιών 2008/48/ΕΚ και 2013/36/EE και του κανονισμού (ΕΕ) αριθ. 1093/2010 ( Mortgage Credit Directive). [↑](#footnote-ref-2)